2010R0920 — BG — 04.05.2013 — 002.001

Този документ е средство за документиране и не обвързва институциите

►B РЕГЛАМЕНТ (ЕС) № 920/2010 НА КОМИСИЯТА от 7 октомври 2010 година за създаване на Регистър на ЕС за периодите, завършващи на 31 декември 2012 г., на схемата на ЕС за търговия с емисии съгласно Директива 2003/87/ЕО на Европейския парламент и на Съвета и Решение № 280/2004/ЕО на Европейския парламент и на Съвета (текст от значение за ЕИП) (ОВ L 270, 14.10.2010, p.1)

Изменен с









▼B

▼M1

РЕГЛАМЕНТ (ЕС) № 920/2010 НА КОМИСИЯТА

от 7 октомври 2010 година

за създаване на Регистър на ЕС за периодите, завършващи на 31 декември 2012 г., на схемата на ЕС за търговия с емисии съгласно Директива 2003/87/ЕО на Европейския парламент и на Съвета и Решение № 280/2004/ЕО на Европейския парламент и на Съвета

▼B

(текст от значение за ЕИП)







ЕВРОПЕЙСКАТА КОМИСИЯ, като взе предвид Договора за функционирането на Европейския съюз, като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета ( 1 ), и по-специално член 19 от нея, като взе предвид Решение № 280/2004/ЕО на Европейския парламент и на Съвета от 11 февруари 2004 г. относно механизма за мониторинг на емисиите на парникови газове в Общността и прилагане на Протокола от Киото ( 2 ), и по-специално член 6, параграф 1, първа алинея, второто изречение от него, след като се консултира с Европейския надзорен орган по защита на данните, като има предвид, че: (1) Член 6 от Решение № 280/2004/ЕО изисква от ЕС и неговите държави-членки да прилагат експлоатационните и техническите спецификации за стандартите за обмен на данни в системите от регистри по Протокола от Киото, приети съгласно Решение 12/CMP.1 на Конференцията на страните по РКООНИК, която служи за среща на страните по Протокола от Киото (наричано по-долу „Решение 12/CMP.1“), за създаването и работата на регистрите и на Независимия дневник на операциите на Общността (НДОО). (2) Член 19, параграф 1 от Директива 2003/87/ЕО за установяване на схема за търговия с квоти за емисии на парникови газове в рамките на Общността (наричана по-долу „СТЕ“) изисква всички квоти да се съдържат в регистъра на ЕС по партиди, управлявани от държавите-членки. С цел да се осигури възможност единиците по Протокола от Киото и квотите да се съдържат по едни и същи партиди на регистъра на ЕС, регистърът на ЕС трябва да отговаря на функционалните и техническите спецификации на стандартите за обмен на данни в системите от регистри по Протокола от Киото, приети с Решение 12/CMP.1. (3) Член 20 от Директива 2003/87/ЕО изисква да бъде създаден независим дневник на операциите (наричан по-долу „Дневник на операциите в Европейския съюз“ или ДОЕС), в който да се вписват издаването, прехвърлянето и отмяната на квоти. Член 6, параграф 2 от Решение № 280/2004/ЕО изисква за дневника на операциите да бъде предоставяна информацията относно издаването, притежаването, прехвърлянето, придобиването, отмяната и изтеглянето на предписани емисионни единици, единици погълнати емисии, единици намалени емисии и сертифицирани единици намалени емисии, както и прехвърлянето на предписани емисионни единици, единици намалени емисии и сертифицирани единици намалени емисии. (4) Член 19, параграф 3 от Директива 2003/87/ЕО изисква да бъде изготвен регламент за стандартизирана и защитена система от регистри под формата на стандартизирани електронни бази данни, съдържащи общи информационни елементи за проследяване на издаването, притежаването, прехвърлянето и отмяната на квоти, за да се осигури достъп на обществеността и подходяща степен на поверителност и за да се гарантира, че не се извършват прехвърляния, които са несъвместими със задълженията, произтичащи от Протокола от Киото. (5) Всеки регистър, създаден в съответствие с член 6 от Решение № 280/2004/ЕО, следва да съдържа най-малко една партида за квоти на съответната страна, една партида на оттеглените квоти, както и партиди на анулираните и заменените квоти, които се изискват според Решение 13/CMP.1 на Конференцията на страните по РКООНИК, явяваща се и среща на страните по Протокола от Киото, (наричано по-долу „Решение 13/CMP.1“), а регистърът на ЕС, който съдържа всички квоти съгласно член 19 от Директива 2003/87/ЕО, следва да съдържа партиди за управление и партиди на потребители, необходими за прилагане на изискванията на посочената директива. Всяка партида следва да бъде създадена в съответствие със стандартизираните процедури, за да се осигури достоверността на системата от регистри и обществен достъп до информацията в тази система. (6) Всеки регистър, създаден в съответствие с член 6 от Решение № 280/2004/ЕО, следва да издава определено количество предписани емисионни единици (наричани по-долу „ПЕЕ“) съгласно Решение 13/CMP.1, при което квотите следва да се публикуват в регистъра на ЕС. Регистрите, създадени съгласно член 6 от Решение № 280/2004/ЕО, следва да осигуряват поддържането на депозит от ПЕЕ, който да е равен на количеството квоти, издадени от тях в регистъра на ЕС, за да се гарантира, че всички операции с квоти могат да бъдат последвани от съответни прехвърляния на ПЕЕ чрез механизъм за уравняване в края на всеки период. (7) Тъй като държавите-членки нямат влияние върху количеството квоти, което титулярите на партиди избират да натрупват като резерви за бъдещо ползване в съответните регистри, всякакви възможни бъдещи международни ограничения на формирането на резерви от ПЕЕ, които служат като депозит за издадени квоти, биха довели до сериозни затруднения за тези регистри, в които се съдържа непропорционално голям брой такива квоти. С цел да се осигури равномерно разпределение на рисковете за държавите-членки в тази връзка, механизмът за уравняване следва да бъде организиран по начин, по който при финализирането му в уравняващата партида на регистъра на ЕС да се съдържа количество ПЕЕ, равно на квотите, които ще се натрупат като резерви от периода 2008—2012 г. (8) Операциите с квоти в рамките на регистъра на ЕС следва да се осъществяват чрез линия за връзка, включваща ДОЕС, докато операциите с единици по Протокола от Киото следва да се осъществяват чрез линия за връзка, включваща както ДОЕС, така и Международния дневник на операциите по РКООНИК (наричан по-долу „МДО“). Следва да се приемат разпоредби, с които да се осигури възможност на тези държави-членки, които не могат да издават ПЕЕ по Протокола от Киото, тъй като нямат обвързващ ангажимент за намаляване на емисиите, да продължат при равноправни условия участието си в системата на ЕС за търговия с емисии. Такова участие не би било възможно да се осъществи през периода 2008—2012 г., тъй като, за разлика от всички други държави-членки, тези държави-членки няма да могат да издават квоти, свързани с признати по Протокола от Киото ПЕЕ. Такова равностойно участие следва да бъде постигнато чрез специфични механизми в рамките на регистъра на ЕС. (9) ДОЕС следва да извършва автоматизирани проверки на всички процеси в системата от регистри, свързани с квоти, верифицирани емисии, партиди и единици по Протокола от Киото, а МДО следва да извършва автоматизирани проверки на процесите, свързани с единици по Протокола от Киото, за да гарантира, че не съществуват нередности. Процесите, които не издържат тези проверки, следва да бъдат прекратявани, за да се гарантира, че операциите в системата от регистри на ЕС съответстват на изискванията на Директива 2003/87/ЕО и изискванията, разработени съгласно РКООНИК и Протокола от Киото. (10) Следва да се прилагат адекватни и хармонизирани изисквания за автентификация и права за достъп с оглед защита на сигурността на информацията, съхранявана в интегрираната система от регистри, и записите, отнасящи се до всички процеси, оператори и лица в системата от регистри. (11) Централният администратор следва да осигурява свеждане до минимум на прекъсванията в работата на системата от регистри, като взема всички разумни мерки за осигуряване на разполагаемост на регистъра на ЕС и на ДОЕС и като осигурява надеждни системи и процедури за защита на цялата информация. (12) Системата от регистри следва да може да приеме включването на авиацията в Схемата за търговия с квоти за емисии на парникови газове в рамките на ЕС от 1 януари 2012 г. Повечето задачи, възникващи в резултат на преразглеждането на СТЕ, предвидено в Директива 2009/29/ЕО на Европейския парламент и на Съвета от 23 април 2009 г. за изменение на Директива 2003/87/ЕО с оглед подобряване и разширяване на схемата за търговия с квоти за емисии на парникови газове на Общността ( 3 ), ще е необходимо да бъдат изпълнявани едва след 1 януари 2013 г. Тези изисквания са отделни от функционалите възможности, които трябва да бъдат въведени през 2012 г. поради включването на авиационните дейности в СТЕ. (13) Тъй като операторите на летателни апарати имат право да предават (surrender) различен набор от квоти в сравнение с този на операторите на инсталации, за операторите на летателни апарати следва да се предвиди различен вид партида: партида на оператор на летателни апарати. Квотите, издадени според глава II от Директивата за СТЕ на ЕС, които се отнасят до авиацията, са различни от квотите, издавани до този момент, тъй като се отнасят до емисии, които в по-голямата си част не попадат в обхвата на Протокола от Киото. Като такива, те следва да бъдат обозначени като квоти, различни от другите. (14) Директива 2008/101/ЕО на Европейския парламент и на Съвета от 19 ноември 2008 г. за изменение на Директива 2003/87/ЕО с цел включване на авиационните дейности в Схемата за търговия с квоти за емисии на парникови газове в рамките на Общността ( 4 ) изисква единиците по Протокола от Киото или квотите, основаващи се на единици по Протокола от Киото, предадени от оператори на летателни апарати (Kyoto units surrendered by aircraft operators), да бъдат изтегляни в размер само до количество, съответстващо на емисиите от вътрешното въздухоплаване. Все пак, тъй като държавите-членки не могат да оказват влияние върху избора на операторите на летателни апарати дали те да предават квоти по глава II или единици, които могат да бъдат изтеглени (retired), е необходимо да се изгради централизирана система за предаване и преразпределение, която да гарантира, че предадените от оператори на летателни апарати единици, които могат да бъдат изтеглени, се събират и използват преди всичко, за да покриват емисиите от вътрешното въздухоплаване на всички държави-членки по равнопоставен начин. Държавите-членки следва да решат на по-късен етап как да използват събраните по този начин единици, които могат да бъдат изтеглени. (15) За целите на осъществяване на преразглеждането на СТЕ и за да бъде поето включването на авиацията през 2012 г., е достатъчно да бъдат съединени на техническо ниво сегашните регистрови функции за СТЕ на държавите-членки и да се остави техническото изпълнение на регистровите функции по Протокола от Киото на отделните регистри по Протокола от Киото (наричан по-долу „ПК“), управлявани от държавите-членки. (16) С цел прилагане на промените, въведени чрез Директива 2009/29/ЕО, и включване на авиационните дейности в СТЕ през 2012 г., е достатъчно да бъдат съединени на техническо ниво сегашните регистрови функции за СТЕ на държавите-членки и да се остави техническото изпълнение на регистровите функции на отделни регистри на държавите-членки толкова дълго, колкото е необходимо. Такова решение обаче не би било ефективно по отношение на разходите, тъй като би изисквало поддържането във всяка държава-членка на обширен паралелен капацитет от информационни технологии, който би бил малко използван. Следователно целта на Комисията и държавите-членки е да работят съвместно за създаване на Консолидирана система от европейски регистри, която би обединила регистровите информационно-технологични функции по ПК на всички държави-членки. (17) Определените в настоящия регламент условия за отчитането на квоти и единици по ПК и възможността за създаване на консолидираната система от европейски регистри няма да нарушават действието на никое бъдещо решение на Европейския съюз дали да се ангажира с обща за ЕС цел за намаляване на емисии или с отделни цели за държави-членки за намаляване на емисии, по силата на който и да е бъдещ международен договор във връзка с изменението на климата. (18) Съгласно член 19, параграф 4 от Директива 2003/87/ЕО е необходимо да има разпоредба относно процесите за управление на промените и инцидентите в регистъра на ЕС и подходящи функционалности на регистъра на ЕС, за да може регистърът на ЕС да осигурява възможност за инициативи на държавите-членки, свързани с мерки за повишаване на ефективността, управление на административните разходи и контрол на качеството. Присъствието на всички квоти в регистъра на ЕС не следва да нарушава поддържането на национални регистри за емисии, необхванати от СТЕ, и регистърът на ЕС следва да осигури същото качество на услугите като националните регистри. (19) Тъй като от 2009 г. насам в системата от регистри значително се увеличиха измамите с ДДС, прането на пари и други престъпни деяния, е необходимо да се осигурят по-подробни и надеждни правила за проверка на информацията за самоличност, предоставяна от титуляри на партиди и от хора, които искат да открият партиди. В допълнение към това властите на държавата-членка трябва да могат да отказват откриването на партиди на тези, за които основателно може да се подозира, че имат намерение да използват системата от регистри за измамни цели. И накрая, следва да се предвидят подробни правила, които да направят възможно бързото и ефективно предоставяне на данни на правоприлагащите органи, които след това да бъдат в състояние да използват така получените данни за целите на разследвания. (20) Регламент (ЕО) № 994/2008 на Комисията от 8 октомври 2008 г. за стандартизирана и защитена система от регистри съгласно Директива 2003/87/ЕО на Европейския парламент и на Съвета и Решение № 280/2004/ЕО на Европейския парламент и на Съвета ( 5 ) отменя и заменя за периода от 2012 г. нататък Регламент (ЕО) № 2216/2004 на Комисията от 21 декември 2004 г. за стандартизирана и защитена система от регистри съгласно Директива 2003/87/ЕО на Европейския парламент и на Съвета и Решение № 280/2004/ЕО на Европейския парламент и на Съвета ( 6 ). Тъй като цитираният регламент значително променя разпоредбите, приложими от 1 януари 2012 г. за редица регулирани области, необходимостта от яснота изисква Регламент (ЕО) № 994/2008 да бъде отменен и заменен в своята цялост, като бъдат запазени отмяната и замяната на Регламент (ЕО) № 2216/2004, предвидени в Регламент (ЕО) № 994/2008. (21) Тъй като Регламент (ЕО) № 2216/2004 остава в сила до края на 2011 г., са необходими определени частични изменения на този регламент с незабавно действие. Тези изменения се отнасят до борбата с измамите и други криминални дейности и процеса на предаване на квоти (the surrendering process). С цел постигане на по-голяма яснота следва да бъдат заличени също така остарелите разпоредби. Тъй като измененията, които се отнасят до борбата с измамите и до процеса на предаване на квоти, следва да бъдат приложени възможно най-скоро, настоящият регламент влиза в сила незабавно след публикуването му. (22) Регламент (ЕО) № 2216/2004 следва да бъде съответно изменен с незабавно действие. Посоченият регламент следва да бъде отменен, считано от 1 януари 2012 г. (23) В съответствие с Директива 2003/4/ЕО на Европейския парламент и на Съвета от 28 януари 2003 г. относно обществения достъп до информация за околната среда и за отмяна на Директива 90/313/ЕИО на Съвета ( 7 ) и съгласно Решение 13/CMP.1 следва периодично да се публикуват специални доклади, за да се осигури достъп на обществеността до информацията, съдържаща се в интегрираната система от регистри, при спазване на определени изисквания за поверителност. (24) Законодателството на ЕС относно защитата на физическите лица при обработката на лични данни и при свободното движение на тези данни, и по-специално Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни ( 8 ), Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации) ( 9 ) и Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни ( 10 ), следва да се имат предвид в случаите, където те са приложими за информацията, съхранявана и обработвана съгласно настоящия регламент. (25) Мерките, предвидени в настоящия регламент, са в съответствие със становището на Комитета по изменение на климата, като има предвид, че: ПРИЕ НАСТОЯЩИЯ РЕГЛАМЕНТ:







ГЛАВА I

ПРЕДМЕТ И ОПРЕДЕЛЕНИЯ

Член 1

Предмет

►M1 В настоящия регламент се определят общите разпоредби, както и изискванията за работа и поддръжка за периодите, завършващи на 31 декември 2012 г., отнасящи се до стандартизираната и защитена регистрова система, състояща се от регистри, и до независимия дневник за трансакциите, предвиден в член 20, параграф 1 от Директива 2003/87/ЕО и член 6 от Решение № 280/2004/ЕО. ◄ Той осигурява и система за комуникация между регистровата система и Независимия дневник на операциите, създаден, работещ и поддържан от секретариата на Рамковата конвенция на Организацията на обединените нации по изменение на климата (РКООНИК).

▼M1

Член 1а

Обхват

Настоящият регламент се отнася за квотите, издадени в рамките на схемата на ЕС за търговия с емисии за периодите, завършващи на 31 декември 2012 г., както и за единиците по Протокола от Киото.

▼B

Член 2

Определения

За целите на настоящия регламент се прилагат определенията, предвидени в член 3 от Директива 2003/87/ЕО. Прилагат се и следните определения:

1. „титуляр на партида“ е лице, което има партида в регистровата система;

2. „централен администратор“ е лицето, посочено от Комисията в съответствие с член 20 от Директива 2003/87/ЕО;

3. „компетентен орган“ означава органа или органите, определен(и) от държава-членка съгласно член 18 от Директива 2003/87/ЕО;

4. „страна по ПК“ означава страна по Протокола от Киото;

5. „платформа за търговия“ е всеки вид многостранна борса, който събира или улеснява събирането на многобройни трети страни за покупка и продажба на интереси, както е определено в член 4 от Директива 2004/39/ЕО на Европейския парламент и на Съвета ( 11 ), като купуваните и продаваните интереси представляват квоти за емисии на парникови газове или единици по Протокола от Киото;

6. „верификатор“ означава верификатор в съответствие с определението в приложение I, точка 5, буква м) от Решение 2007/589/ЕО на Комисията ( 12 );

7. „предписани емисионни единици“ или „ПЕЕ“ са единици, издадени съгласно член 7, параграф 3 от Решение № 280/2004/ЕО;

8. „квоти по глава II“ са квоти, издадени съгласно глава II от Директива 2003/87/ЕО;

9. „квоти по глава III“ са всички квоти, които не са издадени съгласно глава II от Директива 2003/87/ЕО;

10. „дългосрочни сертифицирани единици редуцирани емисии“ или „дСЕР“ са единици, издадени за проект по Механизма за чисто развитие (МЧР) с дейност залесяване или повторно залесяване, които по силата на Решение 5/CMP.1 на Конференцията на страните по РКООНИК, явяваща се и среща на страните по Протокола от Киото, изтичат в края на периода на отчитане на намалението на емисии в резултат от съответния проект по Механизма за чисто развитие (МЧР) с дейност залесяване или повторно залесяване, за който са издадени;

11. „единици погълнати емисии“ или „ЕПЕ“ означава единици, издадени съгласно член 3 от Протокола от Киото;

12. „временни сертифицирани единици редуцирани емисии“ или „вСЕР“ са единици, издадени за проект по Механизма за чисто развитие (МЧР) с дейност залесяване или повторно залесяване, които по силата на Решение 5/CMP.1 изтичат в края на следващия период на поети задължения по Протокола от Киото след съответния период, през който са издадени;

13. „процес“ означава автоматизиран технически способ за извършване на действие, отнасящо се до партида или единица в регистър;

14. „операция“ означава процес, който включва прехвърлянето на квота или единица по Протокола от Киото от една партида към друга партида;

15. „предаване“ („surrender“) означава отчитане на използването на квота или единица по Протокола от Киото от оператор или оператор на летателни апарати за покриване на верифицирани емисии от неговата инсталация или от летателни апарати;

16. „заличаване“ („cancellation“) означава окончателно ликвидиране на единица по Протокола от Киото от нейния титуляр, без да бъде отчетена за покриване на верифицирани емисии;

17. „анулиране“ („deletion“) означава окончателно ликвидиране на квота от нейния титуляр, без да бъде отчетена за покриване на верифицирани емисии;

18. „изтегляне“ („retirement“) означава отчитането на единица по Протокола от Киото от страна по Протокола от Киото за покриване на докладваните емисии на тази страна;

19. „пране на пари“ означава същото, като определеното в член 1, параграф 2 от Директива 2005/60/ЕО на Европейския парламент и на Съвета ( 13 );

20. „тежко престъпление“ означава същото, като определеното в член 3, параграф 5 от Директива 2005/60/ЕО;

21. „финансиране на тероризъм“ означава същото, като определеното в член 1, параграф 4 от Директива 2005/60/ЕО;

22. „администратор на регистъра“ се отнася до администратора на регистъра на ЕС или който и да е друг регистър по Протокола от Киото;

23. „национален администратор“ се отнася до организацията, която отговаря за управлението от името на държава-членка на набор от партиди на потребители под юрисдикцията на държава-членка в регистъра на ЕС, определени в съответствие с член 6;

24. „администратор на партида“ се отнася до администратора, определен за конкретен вид партида в третата колона на таблица I-I в приложение I;

▼M1

25. „директори“ включва лицата, ефективно направляващи ежедневната дейност на дадено юридическо лице

26. „централноевропейско време“ означава централноевропейското лятно време през летния период съгласно определеното в членове 1, 2 и 3 от Директива 2000/84/ЕО на Европейския парламент и на Съвета ( 14 ).

▼B







ГЛАВА II

СИСТЕМА ОТ РЕГИСТРИ

▼M2 —————

▼B







ГЛАВА III

ЕДИНИЦИ

▼M2 —————

▼B







ГЛАВА IV

ПАРТИДИ







РАЗДЕЛ 1

Разпоредби, приложими към всички партиди

▼M2 —————

▼B







РАЗДЕЛ 2

Откриване и актуализиране на партиди

▼M2 —————

▼B







РАЗДЕЛ 3

Закриване на партиди

▼M2 —————

▼B







РАЗДЕЛ 4

Прекъсване на достъпа до партиди

▼M2 —————

▼B







ГЛАВА V

ВЕРИФИЦИРАНИ ЕМИСИИ И ПОКАЗАТЕЛ ЗА СЪОТВЕТСТВИЕ

Член 29

Данни за верифицирани емисии за инсталация или оператор на летателни апарати

1. Преди да предостави на регистъра на ЕС данни за годишните емисии, всеки оператор и оператор на летателни апарати следва да избере верификатор измежду верификаторите, регистрирани при националния администратор, който администрира неговата партида. Ако оператор или оператор на летателни апарати е същевременно и верификатор, той не може да избира себе си за верификатор.

2. Националният администратор следва да въвежда данните за емисиите за дадена година между 1 януари и 31 март на следващата година. Данни за емисии от инсталация за дадена година могат да бъдат въведени по време на същата година, ако разрешението за емисии на парникови газове от инсталацията вече е изтекло. Компетентният орган може да реши, че вместо националния администратор, титулярят на партидата или верификаторът (включително тези компетентни органи, които действат като верификатори) отговаря за въвеждането на данните за емисиите в рамките на крайния срок, определен по-горе.

3. Годишните данни за емисии следва да бъдат предоставяни, като се използва форматът, посочен в приложение X.

▼M1

4. При задоволителен резултат от верификация в съответствие с член 15, първа алинея от Директива 2003/87/ЕО на доклад на оператор за емисиите от инсталация през предходна година или на доклад на оператор на летателни апарати за емисиите от всички авиационни дейности, които той е извършвал през предходна година, верификаторът на компетентния орган одобрява годишните верифицирани емисии.

5. Емисиите, одобрени в съответствие с параграф 4, се отбелязват от националния администратор или от компетентния орган в Регистъра на ЕС като верифицирани. Компетентният орган може да реши, че вместо националния администратор, верификаторът отговаря за обозначаването на емисии в регистъра на ЕС като верифицирани.

▼B

6. Компетентният орган може да даде указания на националния администратор да коригира годишните верифицирани емисии за дадена инсталация или оператор на летателни апарати, за да осигури съответствие с подробните изисквания, установени от държавата-членка съгласно приложение V към Директива 2003/87/ЕО, чрез вписване на коригираните верифицирани или разчетни емисии за тази инсталация или оператор на летателни апарати за тази година в записите на регистъра на ЕС.

7. Когато на 1 май всяка година в регистъра на ЕС не се запише стойност на верифицираните емисии за дадена инсталация или даден оператор на летателни апарати за предишната година или се докаже, че стойността на верифицираните емисии е била неточна, всяка предварително изчислена заменяща стойност за емисиите, вписана в регистъра на ЕС, следва да бъде изчислена възможно най-точно в съответствие с подробните изисквания, установени от държавата-членка съгласно приложение V към Директива 2003/87/ЕО.

Член 30

Блокиране на партиди поради непредставяне на верифицирани емисии

1. Ако на 1 април всяка година годишните верифицирани емисии на инсталация или оператор на летателни апарати не са били регистрирани в регистъра на ЕС за предшестващата година, регистърът на ЕС ще определи за съответната партида за квоти на оператор или партида за квоти на оператор на летателни апарати статус на блокирана партида.

2. Когато всички просрочени верифицирани емисии на инсталацията или оператора на летателни апарати за годината са били регистрирани в регистъра на ЕС, регистърът на ЕС ще определи за съответната партидата статус на отворена партида.

Член 31

Определяне на показателя за съответствие

1. На 1 май всяка година регистърът на ЕС определя стойността на показателя за съответствие за предшестващата година за всяка инсталация и оператор на летателни апарати с отворена или блокирана партида за квоти на оператор или партида за квоти на оператор на летателни апарати чрез изчисляване на сумата на всички квоти, СЕР и ЕРЕ, предадени за текущия период, минус сумата на всички верифицирани емисии през текущия период до и включително текущата година, плюс коригиращ член.

2. Посоченият в параграф 1 коригиращ член е равен на нула, ако стойността на показателя за съответствие за последната година на предишния период е по-голяма от нула, но остава равен на стойността на показателя за съответствие от последната година на предишния период, ако тази стойност е по-малка или равна на нула.

3. Регистърът на ЕС регистрира показателя за съответствие за всяка инсталация и оператор на летателни апарати за всяка година.

▼M2

Член 32

Изключени партиди за квоти на оператор на въздухоплавателни средства

1. Ако до изтичането на крайния срок за предаване на квоти, посочен в член 12, параграф 2a от Директива 2003/87/ЕО, за оператор на въздухоплавателни средства в регистъра на ЕС е вписана стойност 0 за верифицирана емисия за предишната година в съответствие с член 29, регистърът на ЕС определя състояние „изключена“ за съответната партида за квоти на оператор на въздухоплавателни средства.

2. Регистърът на ЕС определя за партидата състояние „открита“, когато стойността на верифицираните емисии за годината, предшестваща текущата година, не е 0.

▼B







ГЛАВА VI

ОПЕРАЦИИ







РАЗДЕЛ 1

Разпределение и издаване на квоти

▼M1

Член 32а

Извършване на прехвърляния

1. За всички трансакции, посочени в глава VI, които не са инициирани от търговска платформа, от Регистъра на ЕС се изисква допълнително потвърждение по метода out of band като условие за иницииране на трансакцията. Трансакцията се инициира, само когато тя бъде потвърдена по метода out of band от един допълнителен упълномощен представител, чието одобрение се изисква съгласно член 19, параграф 2.

2. За всички прехвърляния на квоти и единици по Протокола от Киото, посочени в членове 43 и 44, прехвърлянето се инициира незабавно, ако то бъде потвърдено между 10,00 и 16,00 часа централноевропейско време между понеделник и петък включително, с изключение на официални празнични дни в държавите-членки, решили да спират изтичането на отлагането съгласно параграф 3. Прехвърляне, потвърдено по всяко друго време, се инициира на следващия ден, от понеделник до петък, в 10,00 часа централноевропейско време.

3. За всички прехвърляния на квоти и единици по Протокола от Киото, посочени в членове 43 и 44, с изключение на прехвърляния от търговска партида към партида, които фигурира в списъка на доверителни партиди за тази партида, се прилага отлагане с 26 часа между инициирането на прехвърлянето и съобщаването му с цел финализиране съгласно член 70. Това отлагане спира да тече между 00,00 и 24,00 часа централноевропейско време в събота и неделя. Държавите-членки могат да решат също това отлагане да спира да тече между 00,00 и 24,00 часа централноевропейско време в национални празнични дни за дадена година, при условие че съответното решение бъде публикувано до 1 декември на предходната година.

4. Ако представител на партидата заподозре, че дадено прехвърляне е инициирано с цел измама, най-късно два часа преди края на отлагането, предвидено в параграф 3, той може да поиска от националния администратор да анулира прехвърлянето от свое име преди прехвърлянето да бъде съобщено с цел финализиране. Титулярят на партидата съобщава за подозрението за измама на компетентния национален правоприлагащ орган незабавно след искането. Това съобщение се препредава на националния администратор в срок от 7 дни.

5. При иницииране съгласно параграфи 1 и 2 се изпраща уведомление на всички представители на съответната партида, в което се посочва предложеното иницииране на прехвърлянето.

Член 32б

Естество на квотите и окончателност на трансакциите

1. Квотата или единицата по Протокола от Киото е накърним, нематериален инструмент, търгуем на пазара.

2. Нематериалното естество на квотите и единиците по Протокола от Киото означава, че записът в Регистъра на ЕС представлява prima facie и достатъчно доказателство за право на собственост върху дадена квота или единица по Протокола от Киото, както и по всякакъв друг въпрос, за който с настоящия регламент се указва или разрешава записването му в регистъра.

3. Накърнимостта (fungibility) на квотите и единиците по Протокола от Киото означава, че всякакви задължения за обезщетение или реституция, които могат да възникнат съгласно националното право по отношение на дадена квота или единица по Протокола от Киото се прилагат само към квотата или единицата по Протокола от Киото в натура. По-специално:

а) при спазване на разпоредбите на член 51 и на процеса на съгласуване на данни, предвиден в член 69 от настоящия регламент, дадена трансакция става окончателна и неотменима с нейното финализиране съгласно член 70. Без да се засяга която и да е разпоредба на националното право или корективно действие по него, които могат да доведат до изискване или нареждане за изпълнение на нова трансакция в регистъра, никой закон, наредба, разпоредба или практика относно анулирането на договори и сделки не води до отмяна в регистъра на трансакция, която е станала окончателна и неотменима по силата на настоящия регламент;

б) нищо по настоящия член не възпрепятства титуляр на партида или трета страна да упражнява произтичащи от съответна трансакция права или претенции, каквито те могат да имат законно — включително за обезщетение, реституция или иск за нанесени вреди във връзка с трансакция, която е финализирана в регистъра (например в случай на измама или техническа грешка), ако това не води до анулиране, оттегляне или преформулиране на трансакцията в регистъра.

4. Добросъвестно действащи купувачи и титуляри на квоти или единици по Протокола от Киото придобиват право на собственост върху дадена квота или единица по Протокола от Киото, по която няма проблеми по отношение на правата на прехвърлящото квотата или единицата лице.

▼B

Член 33

Таблици за националните планове за разпределение на квоти

1. ДОЕС следва да съдържа по една таблица за националния план за разпределение на квоти на всяка държава-членка за периода 2008—2012 г. В таблиците за националния план за разпределение на квоти се посочва следната информация:

а) общ брой на квотите, които ще бъдат издадени за инсталации: в една клетка се посочва общият брой на квотите, които ще бъдат издадени през периода, обхванат от националния план за разпределение;

б) общ брой на квотите, които не са разпределени на действащи инсталации (резерви): в една клетка се посочва общият брой на квотите (издадени или закупени), които са заделени за нови участници и разпространение чрез търгове през периода, обхванат от националния план за разпределение;

в) години: те са посочени в отделна клетка за всяка от годините, обхванати от националния план за разпределение, във възходящ ред;

г) идентификационен код на всяка инсталация, която има валидно разрешително към момента: в отделни клетки се посочват във възходящ ред. Изброените инсталации обхващат инсталациите, които са включени едностранно по член 24 от Директива 2003/87/ЕО, и не обхващат инсталации, които са временно изключени по член 27 от Директива 2003/87/ЕО;

д) разпределени квоти: квотите, които трябва да бъдат разпределени за определена година за дадена инсталация, се вписват в клетката, свързваща съответната година с идентификационния код на съответната инсталация.

2. Таблиците за националните планове за разпределение на квоти трябва да съответстват на формата, посочен в приложение XI.

Член 34

Таблица за разпределение на квоти за авиационни емисии в ЕС

1. ДОЕС следва да съдържа отделна таблица за разпределение на квоти за авиационни емисии в ЕС за 2012 г. Тази таблица следва да съдържа следната информация:

а) общият брой на квотите по глава II, които следва да бъдат разпределени в ЕС през 2012 г.;

б) броят на квотите по глава II, които вече са разпределени безвъзмездно на всеки титуляр на партида, включен в таблицата;

в) броят на квотите по глава II, които още не са разпределени от държавите-членки, показани отделно за всяка държава-членка;

▼M1

г) самоличността на получателите на разпределената част (в случай на квоти, разпределяни чрез търг, получател трябва да е партидата, въведена за тази цел с Регламент (ЕС) № 1193/2011 на Комисията ( 15 ).

▼B

2. Таблицата за разпределение на квоти за авиационни емисии в ЕС трябва да съответства на формата, посочен в приложение XII.

Член 35

Включване в ДОЕС на таблиците за националните планове за разпределение на квоти

1. Поне 12 месеца преди началото на периода 2008—2012 г. всяка държава-членка нотифицира на Комисията своята таблица с национален план за разпределение, съответстваща на взетото решение по член 11, параграф 2 от Директива 2003/87/ЕО.

2. Ако таблицата за националния план за разпределение на квоти се основава на представения пред Комисията национален план за разпределение на квоти, който не е отхвърлен по член 9, параграф 3 от Директива 2003/87/ЕО или по който Комисията е приела предложените изменения, Комисията дава указания на централния администратор да включи в ДОЕС таблицата за националния план за разпределение на квотите.

Член 36

Вписване на решения за разпределение на квоти в таблицата на ЕС за разпределение на квоти за авиационни емисии

Ако решенията за разпределение на квоти по глава II, взети от държави-членки съгласно член 3д, параграф 4 от Директива 2003/87/ЕО по отношение на 2012 г., са в съответствие с Директива 2003/87/ЕО, Комисията аще даде указания на централния администратор да впише решенията за разпределение в таблицата в ДОЕС за разпределение на квоти за емисии за летателни апарати на ЕС.

Член 37

Корекции на таблици за национални планове за разпределение на квоти

1. Националният администратор извършва корекции за периода 2008—2012 г. на таблицата за националния план за разпределение на квотите в ДОЕС, без предварително да уведомява Комисията, в следните случаи:

а) при предоставени квоти на нов участник;

б) ако държавата-членка е попълнила резерва чрез закупуване на квоти;

в) ако разрешителното на дадена инсталация е изтекло и има каквато и да е непредадена и прехвърлена в резерва квота;

г) ако дадена инсталация е разделена на две или повече инсталации;

д) ако две или повече инсталации са се слели в една инсталация.

Тези корекции не могат да променят общото количество на издадените квоти, посочено в таблицата за националния план за разпределение на квотите.

2. Държавата-членка следва предварително да уведоми Комисията за всяка корекция в нейния национален план за разпределение, различна от посочените в параграф 1, както и за всяка съответна корекция в нейната таблица за националния план за разпределение. Ако корекцията в таблицата за националния план за разпределение на квотите се основава на нотифициран на Комисията национален план за разпределение на квоти, който не е отхвърлен по член 9, параграф 3 от Директива 2003/87/ЕО или по който Комисията е приела изменения и тази корекция е следствие от прецизирането на данните, Комисията ще даде указания на централния администратор да въведе съответната корекция в таблицата на националния план за разпределение на квотите, която е включена в ДОЕС.

3. След всяка корекция, направена съгласно параграф 2, която възникне след като квотите са били издадени или разпределени и която намалява общото количество квоти за периода 2008—2012 г., националният администратор следва да прехвърли съответен брой и вид квоти, определени в регистъра на ЕС, в партидата на анулираните квоти на ЕС за съответния период.

Член 38

Корекции на таблицата за разпределение на квоти за авиационни емисии в ЕС

1. Националният администратор може да извършва съответните корекции на таблицата за разпределение на квоти за емисии за авиацията в ЕС в ДОЕС, без предварително да уведомява Комисията, в следните случаи:

а) ако е започнал работа нов оператор на летателни апарати;

б) ако са били разпределени квоти по глава II на тръжен организатор (auctioneer) за провеждане на тръжна процедура;

в) ако оператор на летателни апарати е бил разделен на двама или повече оператори на летателни апарати;

г) ако двама или повече оператори на летателни апарати са се слели в един общ оператор на летателни апарати.

2. Тези корекции не променят общото количество квоти по глава II, посочено в таблицата за разпределение на квоти за авиационни емисии в ЕС.

3. Държавата-членка следва да уведомява за всяка налагаща се корекция, различна от посочените в параграф 1 и необходима, за да се коригира свръхразпределение, причинено от грешка на Комисията или съответната държава-членка, различна от посочените в параграф 1, в нейното решение за разпределение на квоти по глава II, взето по силата на член 3д, параграф 4 от Директива 2003/87/ЕО. Ако корекцията е в съответствие с Директива 2003/87/ЕО, Комисията ще даде указания на централния администратор да коригира таблицата за разпределение на квоти за авиационни емисии в ЕС на базата на това решение и да го впише в ДОЕС.

4. След всяка корекция, направена съгласно параграф 2, която възникне след като квотите по глава II са били разпределени в съответствие с член 41 и която намалява общото количество квоти по глава II за периода 2008—2012 г., националният администратор следва да прехвърли съответен брой квоти по глава II, определен от централния администратор, в партидата на анулираните квоти на ЕС за съответния период.

5. Ако дадено сливане на оператори на летателни апарати включва оператори на летателни апарати, които се администрират от различни държави-членки, корекцията по силата на параграф 1, буква г) се инициира от националния администратор, администриращ този оператор на летателни апарати, чиято разпределена част ще бъде слята с разпределената част на друг оператор на летателни апарати. Преди извършване на корекцията следва да бъде получено съгласие от националния администратор, администриращ оператора на летателни апарати, чиято разпределена част ще включи в себе си разпределената част на присъединения оператор на летателни апарати.

Член 39

Издаване на квоти по глава III

1. След като таблицата на националния план за разпределение е вписана в ДОЕС, националният администратор следва в срок до 28 февруари на първата година от периода 2008—2012 г. да извърши следното:

а) да прехвърли дадено количество ПЕЕ, издадени за периода 2008—2012 г., което е равно на количеството квоти по глава III, които подлежат на издаване от партида за квоти на страна по ПК, към партидата за депозиране на ПЕЕ в рамките на СТЕ;

б) да издаде общото количество квоти по глава III, посочено в таблицата на националния план за разпределение, в своята национална партида за квоти в регистъра на ЕС.

2. Преди действието, посочено в параграф 1, администраторите на регистри по ПК следва да съобщят на централния администратор партидния идентификатор на определената партида за депозиране на ПЕЕ в рамките на СТЕ в техния регистър по ПК.

3. За всяка квота при издаването ѝ в съответствие с параграф 1 регистърът на ЕС следва да определи уникален идентификационен код.

4. Държавите-членки без регистър по ПК не извършват действието по параграф 1, буква а).

Член 40

Разпределение на квоти по глава III

1. Без това да противоречи на посоченото в членове 37 и 47, всяка година в срок до 28 февруари националният администратор следва да прехвърля от националната партида за квоти в съответната отворена партида за квоти на оператор дела от общото количество на издадените квоти по глава III, който е бил определен за съответната инсталация през дадената година съгласно съответния раздел от таблицата за националния план за разпределение на квоти.

2. В случаите, при които така е предвидено по отношение на дадена инсталация в националния план на разпределение на квоти на дадена държава-членка, националният администратор може да прехвърля този дял всяка година на по-късна дата.

3. Ако на дадена инсталация са разпределени допълнителни квоти по глава III в таблицата за националния план за разпределение в резултат на корекции в съответствие с член 37, националният администратор следва да прехвърли от националната партида за квоти към съответната отворена партида за квоти на оператор допълнително разпределените квоти по глава III за настоящата година, когато получи указания да извърши това от компетентния орган.

Член 41

Разпределение на квоти по глава II

1. След включването в ДОЕС на таблицата за разпределение на квоти за авиационни емисии в ЕС, до 28 февруари 2012 г. националният администратор следва да създаде количество квоти по глава II по всяка открита партида за квоти на оператор на летателни апарати, което да е равно на разпределеното количество, посочено в таблицата за разпределение на квоти за авиационни емисии в ЕС за титуляря на тази партида за тази година.

2. Регистърът на ЕС определя на всяка квота уникален идентификационен код при създаването ѝ в съответствие с параграф 1.

3. Ако на титуляр на партида са разпределени допълнителни квоти по глава II в таблицата за разпределение на квоти за авиационни емисии в ЕС в резултат на корекции в съответствие с член 38, националният администратор, когато получи указания от компетентния орган, следва да създаде допълнително количество разпределени квоти по глава II по всяка открита партида за квоти на оператор на летателни апарати, което да е равно на допълнително разпределеното количество, посочено в таблицата за разпределение на квоти за авиационни емисии в ЕС за титуляря на тази партида за текущата година.

▼M2

4. Когато партида за квоти на оператор на въздухоплавателни средства, която е изключена, не получава квоти по параграф 1, такива квоти не се създават в партидата, ако впоследствие нейното състояние бъде сменено на „открита“.

▼B

Член 42

Разпределение на квоти по глава III вследствие на продажбата им от държава-членка

През периода 2008—2012 г. след продажба от държава-членка на квоти по глава III за периода 2008—2012 г. националният администратор, ако е получил указания от компетентния орган да направи това, следва да прехвърли количество квоти по глава III от националната партида за квоти в партида за квоти, посочена от компетентния орган.







РАЗДЕЛ 2

Прехвърляния на квоти и единици по Протокола от Киото

▼M1

Член 43

Прехвърляния на квоти от титуляри на партиди

1. При спазване на разпоредбите на параграф 2, по искане на титуляр на партида Регистърът на ЕС извършва всякакво прехвърляне на квоти, налични в партидата на този титуляр в Регистъра на ЕС, към всяка друга партида в Регистъра на ЕС, освен ако това прехвърляне е възпрепятствано от състоянието на иницииращата партида или вида на квотите, които могат да бъдат съхранявани в придобиващата партида в съответствие с член 8, параграф 3.

2. От 30 юни 2012 г. от партиди за квоти на оператори, партиди за квоти на оператори на летателни апарати, партиди за квоти на лица и търговски платформи могат да бъдат прехвърляни квоти само към партида, фигурираща в списъка на доверителни партиди, създаден съгласно член 21а.

Член 44

Прехвърляния на единици по Протокола от Киото от титуляри на партиди

1. При спазване на разпоредбите на параграф 2, по искане на титуляр на партида Регистърът на ЕС извършва всякакво прехвърляне на единици по Протокола от Киото, налични по партида в Регистъра на ЕС, към друга партида в Регистъра на ЕС или в регистър по Протокола от Киото, освен ако такова прехвърляне не е възпрепятствано от състоянието на иницииращата партида или от вида на единиците по Протокола от Киото, които могат да бъдат съхранявани в придобиващата партида в съответствие с член 8, параграф 3.

2. От 30 юни 2012 г. от партиди за квоти на оператори, партиди за квоти на оператори на летателни апарати, партиди за квоти на лица и търговски платформи могат да бъдат прехвърляни единици по Протокола от Киото само към партида, фигурираща в списъка на доверителни партиди, създаден съгласно член 21а.

▼B

Член 45

Минимална наличност на квоти по глава III в регистъра на ЕС по партиди за квоти, администрирани от една и съща държава-членка

1. Ако предложено прехвърляне на квоти от даден титуляр на партида в съответствие с член 43 би довело до спадане на общото количество квоти по глава III за периода 2008—2012 г., съхранявани във всички администрирани от националния администратор на дадена държава-членка партиди в регистъра на ЕС, под количеството единици по Протокола от Киото, изисквано да се съдържа в регистъра по ПК на тази държава-членка по силата на Решение 11/CMP.1 като резерв за периода на задължение, минус количеството единици по Протокола от Киото, съдържащи се в текущия момент в регистъра по ПК на тази държава-членка извън партидата за депозиране на ПЕЕ в рамките на СТЕ и в партидата на анулираните квоти, ДОЕС следва да отхвърли предложеното прехвърляне.

2. Ако предложено прехвърляне на квоти от титуляр на партида в съответствие с член 43 би довело до спадане на общото количество квоти по глава III за периода 2008—2012 г., съдържащи се във всички администрирани от националните администратори партиди на първите петнадесет държави-членки в регистъра на ЕС, под количеството единици по Протокола от Киото, което се изисква да се съдържа в регистрите по ПК на тези държави-членки по силата на Решение 11/CMP.1 като резерв на Европейския съюз за периода на поети задължения, минус количеството единици по Протокола от Киото, съдържащи се в текущия момент в регистрите на тези държави-членки извън партидите за депозиране на ПЕЕ в рамките на СТЕ и в партидите на анулираните квоти, ДОЕС следва да отхвърли предложеното прехвърляне.







РАЗДЕЛ 3

Предаване на квоти, ЕРЕ и СЕР

Член 46

Предаване (surrender) на квоти

1. Операторът или операторът на летателни апарати предава квоти за периода 2008—2012 г., като предложи на регистъра на ЕС:

а) да премести определен брой квоти за периода 2008—2012 г. от съответната партида за квоти на оператор или партида за квоти на оператор на летателни апарати в партидата на анулираните квоти на ЕС;

б) да впише броя и вида на прехвърлените квоти като предадени при отчитане на емисиите на инсталацията на оператора или на емисиите на оператора на летателни апарати през съответния текущ период.

2. Квоти по глава II могат да бъдат предавани само от оператори на летателни апарати.

3. Квота, която вече е била предадена, не може да бъде предавана отново.

Член 47

Предаване на квоти по указание на компетентния орган

При получаване на указания за това от компетентния орган националният администратор следва да предаде част или всички дялове от общото количество издадени квоти, които са били разпределени на инсталация или оператор на летателни апарати за конкретна година, чрез вписване на броя на предадените квоти за тази инсталация или оператор на летателни апарати за съответния текущ период.

Член 48

Предаване на СЕР и ЕРЕ

1. Предаването на СЕР и ЕРЕ от оператор в съответствие с член 11а от Директива 2003/87/ЕО се извършва, като операторът предложи на регистъра на ЕС:

а) да премести определен брой СЕР или ЕРЕ за периода 2008—2012 г. от съответната партида за квоти на оператор в: i) партида за квоти на страна по ПК на администриращата държава-членка в случая на партиди, администрирани от държави-членки с регистър по ПК; ii) партидата за анулирани квоти в регистъра на ЕС в случая на партиди, администрирани от държави-членки без регистър по ПК;

б) да впише броя на прехвърлените СЕР и ЕРЕ като предадени за отчитане на емисиите на инсталацията на оператора за съответния текущ период.

2. Предаването на ЕРЕ и СЕР от оператор на летателни апарати в съответствие с член 11а от Директива 2003/87/ЕО се извършва, като операторът на летателни апарати предложи на регистъра на ЕС:

а) да премести определен брой СЕР или ЕРЕ за периода 2008—2012 г. от съответната партида за квоти на оператор на летателни апарати в партидата на заделеното в резерв количество квоти, предадени от оператори на летателни апарати в регистъра на ЕС;

б) да регистрира броя на прехвърлените СЕР и ЕРЕ като предадени за отчитане на емисиите на оператора на летателни апарати в рамките на съответния текущ период.

3. Регистърът на ЕС позволява предаване на СЕР и ЕРЕ само в рамките на:

а) максималното количество, определено от националния администратор на партида за квоти на оператор, що се отнася до операторите;

б) за 2012 г. — до 15 от броя на квотите, изискуеми за предаване съгласно член 12, параграф 2а от Директива 2003/87/ЕО, що се отнася до оператори на летателни апарати.

4. Регистърът на ЕС следва да отхвърля всяко искане за предаване на СЕР и ЕРЕ, което би надхвърлило максималното количество СЕР и ЕРЕ, което може да бъде предадено от операторите на държава-членка в съответствие с националния план за разпределение на държавата-членка.

5. Регистърът на ЕС следва да отхвърля всяко искане за предаване на СЕР или ЕРЕ, които са забранени за използване в СТЕ в съответствие с член 11a от Директива 2003/87/ЕО.

6. СЕР или ЕРЕ, която вече е била предадена, не може да бъде отново предавана, нито прехвърляна в партида за квоти на оператор или лице в СТЕ на ЕС.

7. Регистърът на ЕС следва да разполага с автоматизирани процеси, които гарантират, че титулярите на партиди не могат да предават единици в неправилни партиди съгласно членове 46 и 48.







РАЗДЕЛ 4

Анулиране на квоти и заличаване на единици по Протокола от Киото

Член 49

Анулиране на квоти

1. Регистърът на ЕС следва да изпълнява всички заявки на титуляри на партиди по член 12, параграф 4 от Директива 2003/87/ЕО за анулиране на квоти, налични по партиди на титулярите на партидите, като:

а) прехвърля определен брой квоти от съответната партида в партидата на анулираните квоти на ЕС; и

б) вписва броя на прехвърлените квоти като анулирани за текущата година.

2. Анулирани квоти не могат да бъдат вписвани като предадени за отчитане на каквито и да е емисии.

3. Регистърът на ЕС следва да отхвърля искане за анулиране на квоти, ако то е инициирано от партида, администрирана от държава-членка, която няма регистър по ПК, и ако то би довело до минимално депозирано количество, изчислено за тази държава-членка в съответствие с член 52, което е по-малко от транзитното количество (gateway quantity), изчислено за тази държава-членка в съответствие с член 53.

▼M1

Член 50

Анулиране на единици по Протокола от Киото

Регистърът на ЕС изпълнява всички искания на титуляри на партиди по член 12, параграф 4 от Директива 2003/87/ЕО за анулиране на единици по Протокола от Киото, налични по партиди на титуляря на партидата, като прехвърля определен вид и брой единици по ПК от съответната партида в партидата на анулираните единици в регистъра по ПК на администратора на партидата или в Регистъра на ЕС за анулираните единици.

▼B







РАЗДЕЛ 5

Отмяна на операции

Член 51

Отмяна на финализирани процеси, стартирани по погрешка

1. Ако титуляр на партида или администратор на регистъра, който действа от името на титуляря на партидата, неволно или по погрешка стартира една от операциите, изброени в параграф 2, титулярят на партидата може да предложи на администратора на неговата партида да извърши отмяна на цялата операция чрез писмено искане. Искането следва да бъде надлежно подписано от упълномощения(те) представител(и) на титуляря на партидата, който(ито) е/са оторизиран(и) да стартира(т) вида операция, която ще бъде отменена, и се обявява в рамките на пет работни дни от финализирането на процеса. В искането следва да се съдържа заявление, че операцията е била стартирана неволно или по погрешка.

2. Титулярите на партиди могат да предложат отмяната на следните операции:

а) разпределение на квоти по глава III;

б) разпределение на квоти по глава II;

в) предаване на квоти;

г) предаване на СЕР и ЕРЕ;

д) анулиране на квоти;

е) заличаване на единици по Протокола от Киото.

3. Ако администраторът на партидата установи, че искането отговаря на условията по параграф 1 и администраторът се съгласи с искането, той може да предложи отмяната на операцията в регистъра на ЕС.

4. Регистърът на ЕС следва да приеме предложението за отмяна, да блокира единиците, които ще бъдат прехвърлени чрез отмяната и да препрати предложението до централния администратор, при условие че са спазени всички от следните условия:

▼M1

а) трансакцията, която подлежи на отмяна, не е била завършена по-рано от 30 работни дни преди предложението на администратора на партидата в съответствие с параграф 3, с изключение на разпределението на квоти по глава III и разпределението на квоти по глава II;

▼B

б) отмяната на операция не води до неспазване на разпоредбите от страна на оператора за предходна година;

в) партидата по предназначение на операцията, която трябва да бъде отменена, все още съдържа количеството единици от типа, участващ в операцията, която трябва да бъде отменена;

г) операцията, която подлежи на отмяна, не е била последвана от намаляване в съответствие с член 52 на минималното депозирано количество след прехвърляне за целите на отчетността, направено на базата на операцията, която подлежи на отмяна;

д) ако се отменя разпределение на квоти по глава III, условие за отмяната е то да е било извършено след датата на изтичане на разрешителното на инсталацията.

5. Централният администратор следва да одобри предложението в рамките на 10 работни дни. Когато операцията, която подлежи на отмяна, включва прехвърляния на единици по Протокола от Киото от един регистър по ПК до друг регистър по ПК, това одобрение се дава само ако администраторът на МДО се съгласи да отмени операцията в МДО.

6. Регистърът на ЕС може да изпълни отмяната с други единици от същия вид, които са по партидата на предназначената операция, която е отменена.







РАЗДЕЛ 6

Механизми за отчитане

Член 52

Минимално депозирано количество по партидата за депозиране на ПЕЕ в рамките на СТЕ

1. ДОЕС следва да записва минимално депозирано количество за всяка държава-членка. По отношение на държавите-членки с регистри по ПК, ДОЕС следва да предотвратява такива прехвърляния на единици по Протокола от Киото от техните партиди за депозиране на ПЕЕ в рамките на СТЕ, което би довело до наличности на единици по ПК по партиди за депозиране на ПЕЕ в рамките на СТЕ, които са под минималното депозирано количество. По отношение на държавите-членки без регистър по ПК, минималното депозирано количество е стойност, използвана в процеса на уравняване.

2. ДОЕС следва да добавя количество към минималното депозирано количество, след като издаването на квоти по глава III е станало в съответствие с член 39, в който случай добавката следва да бъде равна на количеството издадени квоти по глава III.

3. ДОЕС следва да приспада количество от минималното депозирано количество незабавно след:

а) прехвърляне на квоти по глава III към партидата на анулираните квоти на ЕС, извършено в резултат на корекции в низходяща посока на квоти по глава III след разпределението им в съответствие с член 37, параграф 3, където приспадането е равно на прехвърленото количество квоти по глава III;

б) заделяне на резерв от единици по Протокола от Киото срещу предавания на квоти по глава III от оператори на летателни апарати в съответствие с член 54, където приспадането е равно на заделеното количество;

в) извършено заличаване на единици по Протокола от Киото срещу анулиране на квоти по глава III в съответствие с член 55, параграф 1, където приспадането е равно на заличеното количество;

г) извършено анулиране на квоти съгласно посоченото в член 55, параграф 2, при което приспадането следва да е равно на анулираното количество.

▼M2

4. Централният администратор извършва приспадане на количество от минималното депозирано количество, вписано в Дневника на ЕС за трансакциите (EUTL), след извършването на уравнителните операции в съответствие с член 56. Приспадането е равно на общото количество квоти по глава III, предадени от партиди за квоти на оператор, които се администрират от националния администратор на държавата членка за периода 2008—2012 г., плюс уравнителната стойност, изчислена в съответствие с член 56, параграф 3.

▼B

Член 53

Транзитно количество и транзитна депозитна партида

1. ДОЕС следва да записва транзитно количество (gateway quantity) за всяка държава-членка без регистър по ПК.

2. ДОЕС следва да добавя количество към транзитното количество, след като е направено прехвърляне на квоти по глава III от партида на потребител, администрирана от държава-членка без регистър по ПК, в партида на потребител, администрирана от друга държава-членка, като добавеното количество следва да е равно на прехвърленото количество квоти по глава III.

3. ДОЕС следва да приспада количество от транзитното количество, след като е направено прехвърляне на квоти по глава III от партида на потребител, администрирана от държава-членка, към партида на потребител, администрирана от държава-членка без регистър по ПК, като приспадането следва да е равно на количеството прехвърлени квоти по глава III.

4. ДОЕС следва да не позволява прехвърляния на квоти по глава III от партиди, администрирани от държава-членка без регистър по ПК, което би довело до транзитно количество, което е по-високо от количеството единици по Протокола от Киото, които са налични в транзитната депозитна партида на тази държава-членка.

5. До по-късната от следните две дати: 1 юли 2013 г. или датата на финализиране на уравняването, посочено в член 56, ДОЕС следва да не позволява прехвърляния на единици по Протокола от Киото от транзитната депозитна партида на отделна държава-членка без регистър по ПК, което би довело до наличности по транзитната депозитна партида на държавата-членка, които са по-ниски от транзитното количество.

6. След по-късната от следните две дати: 1 юли 2013 г. или датата на финализиране на уравняването, посочено в член 56, централният администратор следва да нулира транзитното количество и да изпразни транзитната депозитна партида чрез прехвърляния, извършени по следния приоритетен ред:

а) прехвърляния в съответствие с член 54, параграф 2;

б) прехвърляния в партидата за депозиране на ПЕЕ в рамките на СТЕ на държавата-членка, обслужвани от транзитната депозитна партида, до количеството, което е необходимо, за да се гарантира формирането на резерв от всички квоти по глава III в съответствие с член 57;

в) прехвърляния в партидата за квоти на членуваща в Европейския съюз страна по ПК до количеството на които и да било предишни прехвърляния от тази партида към транзитната депозитна партида;

г) прехвърляния към партидата за квоти на страна по ПК на държавата-членка, обслужвани от транзитната депозитна партида.

Член 54

Заделяне на резерв от ПЕЕ срещу предавания на квоти по глава III от оператори на летателни апарати

1. До 5 май 2013 г. и до същата дата на всяка следваща година администраторите на регистри по ПК на държави-членки с регистри по ПК следва да прехвърлят към партидата на заделени в резерв квоти, предавани от оператори на летателни апарати в регистъра на ЕС, количество ПЕЕ, което е равно на количеството квоти по глава III, предадени за текущия период на поети задължения от оператори на летателни апарати съгласно член 46, между 1 май на предшестващата година и 30 април на текущата година.

2. До по-късната от следните две дати: 1 юли 2013 г. или, когато бъде завършен процесът на уравняване в член 56, централният администратор следва да прехвърли от транзитната депозитна партида на държава-членка без регистър по ПК към партидата за заделено в резерв количество квоти, предадени от оператори на летателни апарати в регистъра на ЕС, количество единици по Протокола от Киото, което е равно на по-малкото от следните количества:

а) общото количество квоти по глава III, предадени от партиди за квоти на оператор на летателни апарати, администрирани от тази държава-членка без регистър по ПК;

б) общото количество единици, налични по транзитната партида.

Член 55

Заличаване на единици по Протокола от Киото срещу анулиране на квоти по глава III

1. До 5 май 2013 г. и до същата дата на всяка следваща година всеки администратор на регистър по ПК следва да прехвърля количество ПЕЕ, ЕРЕ или СЕР, но не дСЕР или вСЕР, в партида на анулираните квоти в регистъра на ЕС. Прехвърленото количество следва да е равно на количеството квоти по глава III, анулирани в съответствие с член 49 от партиди на потребители, администрирани от тяхната държава-членка, между 1 май на предшестващата година и 30 април на текущата година.

2. Чрез дерогация от параграф 1 администраторът на регистър не е задължен да прехвърля в партида на анулираните квоти в регистъра на ЕС количества ПЕЕ, ЕРЕ или СЕР, равни на анулираните, когато анулирането отговаря на едно от следните условия:

а) анулирането е извършено в партида, администрирана от държава-членка, която няма регистър по ПК;

б) анулирането е извършено след 30 април на годината, следваща последната година на съответния период.

Член 56

Уравняване на прехвърляния на квоти

1. След края на периода 2008—2012 г. следва да се прилагат разпоредбите в параграфи 2—4, за да се гарантира, че прехвърлянията на квоти по глава III между партиди, администрирани от национални администратори на различни държави-членки, са последвани от прехвърляния между регистри по ПК на същите количества единици по Протокола от Киото.

2. На по-късната от следните две дати: първия работен ден след 1 юни 2013 г. или деня след финализирането на всички промени по минималните депозитни количества, отнасящи се до корекции на квоти в низходяща посока, посочени в член 52, параграф 3, буква a), централният администратор следва да изчисли уравнителна стойност за всяка държава-членка и да уведоми за резултата националните администратори.

3. В случай на държави-членки с регистър по ПК уравнителната стойност следва да бъде равна на:

а) минималното депозитно количество на 1 юни; минус

б) общото количество квоти по глава III, предадени от оператори, администрирани от националния администратор на държавата-членка за периода 2008—2012 г.

4. В случай на държави-членки без регистър по ПК уравнителната стойност следва да бъде равна на транзитното количество, изчислено в съответствие с член 53 на 1 юни 2013 г.

5. В рамките на пет работни дни от уведомлението, посочено в параграф 2, всеки администратор на регистър по ПК, чиято държава-членка има положителна уравнителна стойност, следва да прехвърли количество ПЕЕ, което е равно на уравнителната стойност на централна уравняваща партида по СТЕ в регистъра на ЕС. По отношение на държавите-членки без регистър по ПК това прехвърляне се извършва от централния администратор от транзитната депозитна партида на държавата-членка без регистър по ПК.

6. В рамките на пет работни дни след финализирането на прехвърлянията, посочени в параграф 5, централният администратор следва да прехвърли количество ПЕЕ от централната уравняваща партида по СТЕ в регистъра на ЕС към партидата за квоти на страна по ПК в регистъра по ПК на всяка държава-членка с отрицателна уравнителна стойност, чиято абсолютна стойност е равна на тази на положителното число, изразяващо прехвърленото количество ПЕЕ. В случай на държави-членки без регистър по ПК това количество следва да бъде прехвърлено към транзитната депозитна партида.

▼M2

Член 57

Формиране на резерв от квоти между периодите

В срок от десет работни дни от финализирането на уравнителните операции, посочени в член 56, регистърът на ЕС заличава квотите по глава II, валидни за периода 2008—2012 г., налични по партиди на потребители в регистъра на ЕС, и издава същото количество квоти по глава II, валидни за периода 2013—2020 г., по същите партиди и заличава квотите по глава III, валидни за периода 2008—2012 г., налични по партиди на потребители в регистъра на ЕС, и издава същото количество квоти по глава III, валидни за периода 2013—2020 г., по същите партиди.

▼B

Член 58

Изтегляне на ПЕЕ, ЕРЕ или СЕР срещу емисиите от вътрешни летателни апарати на оператори на летателни апарати

1. До 30 септември на годината след годината на влизане в сила на настоящия регламент централният администратор следва да прехвърли количество единици по ПК от партидата в регистъра на ЕС за заделен резерв за предавани квоти от оператори на летателни апарати в партидата за квоти на всяка държава-членка, което да е равно на тези верифицирани емисии от оператори на летателни апарати, които са включени в националната инвентаризация по РКООНИК на тази държава-членка за посочената година. Така прехвърлените количества следва да се състоят от ПЕЕ, доколкото това е възможно. Ако ПЕЕ в партидата на заделеното в резерв количество квоти за предаване от оператори на летателни апарати не са достатъчни за извършване на всички прехвърляния, централният администратор следва да прехвърля с предимство ПЕЕ на тези държави-членки, чиито вътрешни авиационни емисии са по-ниски от размера на количеството ПЕЕ, които те са прехвърлили по партидата на заделеното в резерв количество квоти за предаване от оператори на летателни апарати в съответствие с член 54, параграф 1.

2. Ако наличностите на партидата за заделен резерв за предаване от оператори на летателни апарати не са достатъчни за извършване на прехвърлянето, посочено в параграф 1, всички количества, необходими за прехвърлянето, следва да се намалят, като се умножат по коефициент, равен на частното на общото количество единици, налични по партидата за заделен резерв за предаване от оператори на летателни апарати и общото количество единици, необходими за прехвърлянето.







ГЛАВА VII

ТЕХНИЧЕСКИ ИЗИСКВАНИЯ НА СИСТЕМАТА ОТ РЕГИСТРИ







РАЗДЕЛ 1

Достъпност

▼M2 —————

▼B







РАЗДЕЛ 2

Сигурност и удостоверяване на автентичността

▼M2 —————

▼B







РАЗДЕЛ 3

Автоматизирана проверка, записване и финализиране на процеси

▼M2 —————

▼B







РАЗДЕЛ 4

Спецификации и управление на промените

▼M2 —————

▼B







ГЛАВА VIII

ЗАПИСИ, ОТЧЕТИ, ПОВЕРИТЕЛНОСТ И ТАКСИ

▼M2 —————

▼B







ГЛАВА X

ПРЕХОДНИ И ЗАКЛЮЧИТЕЛНИ РАЗПОРЕДБИ

▼M2 —————

▼B

Член 80

Влизане в сила

Настоящият регламент влиза в сила в деня след публикуването му в Официален вестник на Европейския съюз.

Членове 2—76 и приложенията се прилагат от 1 януари 2012 г.

Настоящият регламент е задължителен в своята цялост и се прилага пряко във всички държави-членки.









ПРИЛОЖЕНИЕ I







Таблица I-I: Вид партиди и вид единици, които могат да се съдържат във всеки вид партида Име на вида партида Титуляр на партидата Администратор на партидата Брой партиди от този вид Квоти (единици, които не са по Протокола от Киото) Единици по Протокола от Киото квоти по глава III квоти по глава II ПЕЕ СЕР ЕРЕ дСЕР/вСЕР/ЕПЕ I. Партиди на страни по ПК в регистри по ПК (включително регистъра на ЕС) Партида за квоти на страна по ПК Страна по ПК Администратор на регистъра по ПК (в регистъра на ЕС: централният администратор) (не по-малко от 1) Не Не Да Да Да Да Партида на анулираните квоти 1 Не Не Да Да Да Да Партида на оттеглените квоти 1 Не Не Да Да Да Да Партида за депозиране на ПЕЕ в рамките на СТЕ 1 Не Не Да Не Не Не II. Партиди за управление в регистъра на ЕС Национална партида за квоти Държава-членка Националният администратор на държавата-членка, която е титуляр на партидата 1 за всяка държава-членка Да Да Не Не Не Не Централна уравняваща партида по СТЕ ЕС Централен администратор 1 Не Не Да Не Не Не Транзитна депозитна партида 1 за всяка държава-членка без регистър по ПК Не Не Да Не Не Не Партида на анулираните квоти на ЕС 1 Да Да Не Не Не Не Партида на заделено в резерв количество квоти, предадени от оператори на летателни апарати 1 Не Не Да Да Да Не III. Партиди на потребители в регистъра на ЕС Партида за квоти на оператор Оператор Националният администратор на държавата-членка, в която е разположена инсталацията Една за всяка инсталация/оператор на летателни апарати/лице/платформа за търговия в държавата-членка Да Не От ДЧ (1) Да Да От ДЧ (1) Партида за квоти на оператор на летателни апарати Оператор на летателни апарати Националният администратор на държавата-членка, администрираща оператора на летателни апарати Да Да От ДЧ (1) Да Да От ДЧ (1) Партида за квоти на лице Лице Националният администратор, който е открил партидата Да Да От ДЧ (1) Да Да От ДЧ (1) Партида за квоти на платформа за търговия Платформа за търговия Да Да От ДЧ (1) Да Да От ДЧ (1) Партида на потребител Верификатор Една за всеки верификатор Не Не Не Не Не Не (1) Националният администратор на държавата-членка може да реши дали партидата (или видът партида) може да съдържа този вид единици.









ПРИЛОЖЕНИЕ II







Видове операции, които могат да бъдат инициирани и получавани от всеки вид партида (с вида на единиците, които могат да бъдат включени) Име на вида партида Име на операцията и вид действие (И = иницииране, П = получаване) прехвърляне на единици предаване на единици анулиране на квоти анулиране на единици по Протокола от Киото от партида в регистъра на ЕС на партида в регистъра на ЕС (от партида, която не е в регистъра на ЕС) между две партиди, които не са в регистъра на ЕС (в ЕИП) И П И П И П И П И П И П I. Партиди на страни по ПК в регистъра на ЕС и всички други регистри по ПК Партида за квоти на страна по ПК Не се прилага Да Да Не се прилага Да Да Не Да Не Не Да Не Партида на анулираните квоти Не се прилага Да Не Не се прилага Не Да Не Не Не Не Не Да Партида на оттеглените квоти Не се прилага Да Не Не се прилага Не Да Не Не Не Не Не Не Партида за депозиране на ПЕЕ в рамките на СТЕ Не се прилага Не се прилага Да Не се прилага Да Да Не Не Не Не Не Не II. Партиди за управление в регистъра на ЕС Централна уравняваща партида по СТЕ Да Да Не се прилага Да Не се прилага Не се прилага Не Не Не Не Не Не Транзитна депозитна партида (за държава-членка без регистър по ПК) Да Да Не се прилага Да Не се прилага Не се прилага Не Не Не Не Не Не Национална партида за квоти (само за държава-членка с регистри по ПК) Да Да Не се прилага Да Не се прилага Не се прилага Не Не Да Не Не Не Партида на анулираните квоти на ЕС Не Не Не се прилага Не Не се прилага Не се прилага Не Да Не Да Не Не Партида на заделено в резерв количество квоти, предадени от оператори на летателни апарати Да Да Не се прилага Да Не се прилага Не се прилага Не Да Не Не Да Не III. Партиди на потребители в регистъра на ЕС Партида за квоти на оператор Да Да Не се прилага Да Не се прилага Не се прилага Да Не Да Не Да Не Партида за квоти на оператор на летателни апарати Да Да Не се прилага Да Не се прилага Не се прилага Да Не Да Не Да Не Партида за квоти на лице Да Да Не се прилага Да Не се прилага Не се прилага Не Не Да Не Да Не Партида за квоти на платформа за търговия Да Да Не се прилага Да Не се прилага Не се прилага Не Не Да Не Да Не Партида на верификатор Не Не Не се прилага Не Не се прилага Не се прилага Не Не Не Не Не Не









ПРИЛОЖЕНИЕ III

Информация, която се представя с искането за откриване на партиди на страни по ПК и партиди за управление

1. Информацията, посочена в таблица III-I.



Таблица III-I: Данни на партида на всички партиди A Б В Г Д Е Въпрос № Елемент от данните на партидата Задължителен или избираем? Вид Може ли да бъде актуализиран? Необходимо ли е одобрение от НО за актуализацията? Показва ли се в публичния уебсайт на регистъра на ЕС? 1 Идентификатор на партида (даден от регистър на ЕС) Задължителен Предварително определен Не Не се прилага Не 2 Вид партида Задължителен По избор Не Не се прилага Да 3 Период на задължение Задължителен По избор Не Не се прилага Да 4 Идентификатор на титуляря на партидата (издаден от регистър на ЕС) Задължителен Освобождаване Да Да Да 5 Име на титуляря на партидата Задължителен Освобождаване Да Да Да 6 Идентификатор на партида (даден от титуляр на партида) Задължителен Освобождаване Да Не Не 7 Адрес на титуляря на партидата — страна Задължителен По избор Да Да Да 8 Адрес на титуляря на партидата — регион или държава Избираем Освобождаване Да Да Да 9 Адрес на титуляря на партидата — град Задължителен Освобождаване Да Да Да 10 Адрес на титуляря на партидата — пощенски код Задължителен Освобождаване Да Да Да 11 Адрес на титуляря на партидата — улица Задължителен Освобождаване Да Да Да 12 Адрес на титуляря на партидата — улица № Задължителен Освобождаване Да Да Да 13 Титуляр на партидата — регистрационен номер или идентификационен номер на дружество Задължителен Освобождаване Да Да Да 14 Телефон 1 на титуляря на партидата Задължителен Освобождаване Да Не Да 15 Телефон 2 на титуляря на партидата Задължителен Освобождаване Да Не Да 16 Електронен адрес на титуляря на партидата Задължителен Освобождаване Да Не Да 17 Дата на раждане (за физически лица) Избираем Освобождаване Не Не се прилага Не 18 Място на раждане (за физически лица) Избираем Освобождаване Не Не се прилага Не 19 Регистрационен номер по ДДС с код на страната Избираем Освобождаване Да Да Не 20 Дата на откриване на партидата Задължителен Предварително определен Не Не се прилага Да 21 Дата на закриване на партидата Избираем Предварително определен Да Да Да

2. Идентификаторът на партидата е уникален за системата от регистри.

▼M1









ПРИЛОЖЕНИЕ IV

Информация относно партидите за квоти на лица и партидите за квоти на търговски платформи, която следва да се предоставя на националния администратор

1. Информацията, посочена в таблица III-I. (Идентификаторът на партидата и буквено-цифровият идентификатор в системата на регистъра трябва да са уникални.)

2. С изключение на операторите на летателни апарати: доказателство, че лицето, което иска откриването на партидата, има открита банкова сметка в държава-членка на Европейското икономическо пространство.

3. Доказателство за самоличността на физическото лице, искащо откриването на партидата, което може да бъде копие на един от следните документи: а) лична карта, издадена от държава, която е членка на Европейското икономическо пространство или на Организацията за икономическо сътрудничество и развитие; б) паспорт.

4. Доказателство за адреса на постоянно пребиваване на физическото лице титуляр на партида, което може да бъде заверено копие на един от следните документи: а) документът за самоличност, предоставен съгласно точка 3, ако съдържа адреса на постоянно пребиваване; б) всякакъв друг документ за самоличност, издаден от съответната държава, който съдържа адреса на постоянно пребиваване; в) ако страната на постоянно пребиваване не издава документи за самоличност, които съдържат адреса на постоянно пребиваване — декларация от местните власти, потвърждаваща постоянното пребиваване на назначеното лице; г) всякакъв друг документ, който обичайно се приема в държавата-членка на администратора на партидата като доказателство за постоянното пребиваване на назначеното лице.

5. Следните документи, ако искането за откриване на партида е от страна на юридическо лице: а) копие на правните документи, с които е учредено юридическото лице, и копие на документ, доказващ регистрацията на юридическото лице; б) данни за банкова сметка; в) потвърждение за регистрация по ДДС; г) информация относно бенефициерния собственик на юридическото лице съгласно определението в Директива 2005/60/ЕО; д) списък на директорите; е) копие от годишния отчет или от последния одитиран финансов отчет, а ако липсва одитиран финансов отчет — копие от финансовия отчет, подпечатано от данъчната служба или от финансовия директор.

6. Доказателство за регистрирания адрес на юридическото лице, което ще е титуляр на партидата, ако това не е изяснено в документа, представен съгласно точка 5.

7. Съдебното досие на физическото лице, искащо откриване на партидата, а ако е юридическо лице — на неговите директори.

8. Всяко копие от документ, представено като доказателство по настоящото приложение, трябва да бъде заверено за вярност с оригинала от нотариус или от друго подобно лице, посочено от националния администратор. Копието от документ, издаден извън държавата-членка, изискваща копието, трябва да бъде легализирано. Датата на заверка или легализиране не трябва да предхожда с повече от три месеца датата на подаване на документите.

9. Администраторът на партидата може да поиска представените документи да бъдат придружени от легализиран превод на езика, посочен от администратора.

10. Администраторът на партидата може да замени изискването за подаване на документи върху хартиен носител с използването на електронни системи, за да провери доказателствата, изисквани съгласно настоящото приложение.

▼B









ПРИЛОЖЕНИЕ V

Допълнителна информация относно партиди за квоти на платформа за търговия, която да бъде предоставена на националния администратор

1. Подписана декларация от компетентните финансови органи на държавата-членка на администратора, който открива партидата, потвърждаваща, че лицето, което иска откриването на партидата, е упълномощено от посочената държава-членка като едно от следните: а) регулиран пазар, както е определен в член 4, параграф 1, точка 14 от Директива 2004/39/ЕО относно пазарите на финансови инструменти, с измененията; б) многостранна търговска система, както е определена в член 4, параграф 1, точка 15 от Директива 2004/39/ЕО относно пазарите на финансови инструменти, с измененията; в) всеки друг обмен, който представлява многостранна система, управлявана и/или администрирана от пазарен оператор, която обединява или улеснява обединяването на многобройни интереси на трети лица за покупката и продажбата на интереси в квоти или единици по Протокола от Киото, включително уравнителна система или система за уреждане на плащането и доставката на квоти и администрирането на вторичното обслужване на съответния регулиран пазар или многостранна система за търговия, или всякакъв друг обмен.

Допълнителна информация относно партиди на верификатори, предоставяна на националния администратор

2. Документ, доказващ, че лицето, което иска откриването на партидата, е акредитирано като верификатор в държавата-членка на администратора, от когото иска откриването на партида.









ПРИЛОЖЕНИЕ VI

Основни условия

Структура и последици от основните условия

1. Взаимоотношения между титулярите на партиди и администраторите на регистри.

Задължения на титуляря и на упълномощения представител на партидата

2. Задължения на титуляря и упълномощения представител по отношение на сигурността, потребителските имена и пароли и достъпа до уебсайта на регистъра.

3. Задължение на титуляря и упълномощения представител по отношение на обявяването на информация на уебсайта на регистъра и гарантирането достоверността на обявените данни.

4. Задължение на титуляря и упълномощения представител по отношение на спазването на условията за ползване на уебсайта на регистъра.

Задължения на администратора на регистъра

5. Задължение на администратора на регистъра да изпълнява указанията на титуляря на партида.

6. Задължение на администратора на регистъра да регистрира данните за титуляря на партида.

7. Задължение на администратора на регистъра да създава, поддържа и закрива партиди в съответствие с разпоредбите на регламента.

Процедури, свързани с процесите

8. Разпоредби за финализиране и потвърждаване на процеса.

Заплащане

9. Условия относно регистрационните такси за откриване и поддържане на партидите.

Функциониране на уебсайта на регистъра

10. Разпоредби относно правата на администратора на регистъра да извършва промени в уебсайта на регистъра.

11. Условия за ползване на уебсайта на регистъра.

Гаранции и обезщетения

12. Достоверност на информацията.

13. Правомощия за стартиране на процеси.

Промяна в тези основни условия в съответствие с изменения в настоящия регламент или във вътрешното законодателство

Сигурност и мерки срещу нарушаване на сигурността

14. Обозначение, че всички съмнителни съобщения, отнасящи се до операции, могат да бъдат предадени на националните правоприлагащи агенции от националните администратори.

Разрешаване на спорове

15. Разпоредби относно спорове между титуляри на партиди.

Отговорност

16. Степен на отговорност на администратора на регистъра.

17. Степен на отговорност на титуляря на партида.

Права на трети страни

Представителство, известия и действащо законодателство









ПРИЛОЖЕНИЕ VII

Информация, предоставяна на националния администратор, за всяка партида за квоти на оператор

1. Информацията, посочена в таблица III-I.

2. В данните, предоставяни в съответствие с таблица III-I, операторът на инсталацията се посочва като титуляр на партидата. Името, посочено за титуляря на партидата, трябва да съвпада с името на физическото или юридическото лице, титуляр на съответното разрешително за емисии на парникови газове.

3. Информацията, посочена в таблици VII-I и VII-II



Таблица VII-I: Данни на партида за партиди за квоти на оператори A Б В Г Д Е Въпрос № Елемент от данните на партидата Задължителен или избираем? Вид Може ли да бъде актуализиран? Необходимо ли е одобрение от НО за актуализацията? Показва ли се в публичния уебсайт на регистъра на ЕС? 1 Идентификатор на инсталацията Задължителен Предварително определен Не — Да 2 Идентификатор на разрешителното Задължителен Освобождаване Да Да Да 3 Дата на влизане в сила на разрешителното Задължителен Освобождаване Не — Да 4 Дата на изтичане на валидността на разрешителното Избираем Освобождаване Да Да Да 5 Име на инсталацията Задължителен Освобождаване Да Да Да 6 Вид дейност на инсталацията Задължителен По избор Да Да Да 7 Адрес на инсталацията — страна Задължителен Предварително определен Да Да Да 8 Адрес на инсталацията — регион или държава Избираем Освобождаване Да Да Да 9 Адрес на инсталацията — град Задължителен Освобождаване Да Да Да 10 Адрес на инсталацията — пощенски код Задължителен Освобождаване Да Да Да 11 Адрес на инсталацията — улица Задължителен Освобождаване Да Да Да 12 Адрес на инсталацията — улица № Задължителен Освобождаване Да Да Да 13 Телефон за инсталацията — 1 Задължителен Освобождаване Да Не Да 14 Телефон за инсталацията — 2 Задължителен Освобождаване Да Не Да 15 Електронен адрес за инсталацията Задължителен Освобождаване Да Не Да 16 Дружество майка Задължителен Освобождаване Да Не Да 17 Дъщерно дружество Задължителен Освобождаване Да Не Да 18 Идентификационен номер по ЕРИПЗ Задължителен Освобождаване Да Не Да 19 Ширина Избираем Освобождаване Да Не Да 20 Дължина Избираем Освобождаване Да Не Да



Таблица VII-II: Данни на партида на верификатор и лице за контакт A Б В Г Д Е Въпрос № Елемент от данните на партидата Задължителен или избираем? Вид Може ли да бъде актуализиран? Необходимо ли е одобрение от национален орган за актуализацията? Показва ли се в публичния уебсайт на регистъра на ЕС? 1 Верификатор Избираем По избор Да Не Да Наименование на дружеството Избираем Освобождаване Да Не Да (1) Отдел в дружеството Избираем Освобождаване Да Не Да (1) 2 Лице за контакт в държавата-членка — собствено име Избираем Освобождаване Да Не Да (1) 3 Лице за контакт в държавата-членка — фамилия Избираем Освобождаване Да Не Да (1) 4 Адрес на лицето за контакт — страна Избираем Предварително определен Да Не Да (1) 5 Адрес на лицето за контакт — регион или държава Избираем Освобождаване Да Не Да (1) 6 Адрес на лицето за контакт — град Избираем Освобождаване Да Не Да (1) 7 Адрес на лицето за контакт — пощенски код Избираем Освобождаване Да Не Да (1) 8 Адрес на лицето за контакт — улица Избираем Освобождаване Да Не Да (1) 9 Адрес на лицето за контакт — улица № Избираем Освобождаване Да Не Да (1) 10 Лице за контакт — телефон 1 Избираем Освобождаване Да Не Да (1) 11 Лице за контакт — телефон 2 Избираем Освобождаване Да Не Да (1) 12 Лице за контакт — електронен адрес Избираем Освобождаване Да Не Да (1) (1) Тези елементи не се излагат, ако титулярят на партидата поиска да запази поверителността им в съответствие с член 75.

4. Името на инсталацията трябва да съвпада с наименованието, посочено в съответното разрешение за емисии на парникови газове.









ПРИЛОЖЕНИЕ VIII

Информация за партидата за квоти на всеки оператор, предоставяна на администратора на регистъра

1. Информацията, посочена в таблици III-I и VII-II.

2. В данните, предоставяни в съответствие с таблица III-I, операторът на летателни апарати се посочва като титуляр на партидата. Името, записано за титуляря на партидата, следва да е еднакво с името в плана за мониторинг. В случай че името в плана за мониторинг вече не е актуално, се използва името в търговския регистър или името, използвано от Евроконтрол.

3. Информацията, посочена в таблица VIII-I.



Таблица VIII-I: Данни на партида за партиди за квоти на оператор на летателни апарати A Б В Г Д Е Въпрос № Елемент от данните на партидата Задължителен или избираем? Вид Може ли да бъде актуализиран? Необходимо ли е одобрение от национален орган за актуализацията? Показва ли се в публичния уебсайт на регистъра на ЕС? 1 Идентификатор на оператор на летателни апарати (даден от регистъра на ЕС) Задължителен Освобождаване Не — Да 2 Уникален код съгласно Регламент (ЕО) № 748/2009 на Комисията Задължителен Освобождаване Да Да Да 3 Позивна (код по ICAO) Избираем Освобождаване Да Да Да 4 Идентификатор на плана за мониторинг Задължителен Освобождаване Да Да Да 5 Първа година на прилагане на плана за мониторинг Задължителен Освобождаване Не — Да 6 Година, през която изтича срокът на плана за мониторинг Избираем Освобождаване Да Да Да

4. Позивната представлява кода по ICAO от клетка 7 на полетния план или, ако не е налице, регистрационния знак на въздухоплавателното средство.

▼M1









ПРИЛОЖЕНИЕ IХ

Информация относно упълномощените представители и допълнителните упълномощени представители, която следва да бъде представена на администратора на партидата

1. Информацията, посочена в таблица IX-I.



Таблица IX-I: Данни за упълномощените представители А В С D E F № Елемент от данните по партидата Задължителен (З) или незадължителен (Н) Тип на данните Могат ли данните да се актуализират? Необходимо ли е одобрение от национален орган за актуализацията? Показват ли се данните в публичния уебсайт на Регистъра на ЕС? 1 Идентификатор на лицето З Свободен Не Неприложимо Не 2 Вид упълномощен представител З Избор Да Не Да 3 Собствено име З Свободен Да Да Не (1) 4 Фамилно име З Свободен Да Да Не (1) 5 Титла Н Свободен Да Не Не (1) 6 Длъжност Н Свободен Да Не Не (1) Наименование на дружеството Н Свободен Да Не Не (1) Отдел в дружеството Н Свободен Да Не Не (1) 7 Държава З Предварително зададени данни Не Неприложимо Не (1) 8 Област или щат Н Свободен Да Да Не (1) 9 Град З Свободен Да Да Не (1) 10 Пощенски код З Свободен Да Да Не (1) 11 Адрес, ред 1 З Свободен Да Да Не (1) 12 Адрес, ред 2 Н Свободен Да Да Не (1) 13 Телефон 1 З Свободен Да Не Не (1) 14 Мобилен телефон З Свободен Да Да Не (1) 15 Имейл З Свободен Да Да Не 16 Дата на раждане З Свободен Не Неприложимо Не 17 Място на раждане — град З Свободен Не Неприложимо Не 18 Място на раждане — държава З 18 Предпочитан език Н Избор Да Не Не 19 Ниво на поверителност Н Избор Да Не Не 20 Права на допълнителните упълномощени представители З Многовариантен избор Да Не Не (1) Тези данни се показват публично само ако титулярят на партидата поиска тяхното оповестяване в съответствие с член 75.

2. Подписана декларация от титуляря на партидата, в която се удостоверява, че титулярят желае да посочи конкретно лице като упълномощен представител или допълнителен упълномощен представител, потвърждава се, че упълномощеният представител има право да инициира, а допълнителният упълномощен представител — съответно да одобрява трансакции от името на титуляря на партидата и се уточняват евентуалните ограничения на това право.

3. Доказателство за самоличността на посоченото лице, което може да бъде копие на един от следните документи: а) лична карта, издадена от държава, която е членка на Европейското икономическо пространство или на Организацията за икономическо сътрудничество и развитие; б) паспорт.

4. Доказателство за адреса на постоянно пребиваване на назначеното лице, което може да бъде копие на един от следните документи: а) документът за самоличност, предоставен съгласно точка 3, ако съдържа адреса на постоянно пребиваване; б) всякакъв друг документ за самоличност, издаден от съответната държава, който съдържа адреса на постоянно пребиваване; в) ако страната на постоянно пребиваване не издава документи за самоличност, които съдържат адреса на постоянно пребиваване — декларация от местните власти, потвърждаваща постоянното пребиваване на посоченото лице; г) всеки друг документ, който обичайно се приема в държавата-членка на администратора на партидата като доказателство за постоянното пребиваване на назначеното лице.

5. Съдебно досие на посоченото лице.

6. Всяко копие от документ, представено като доказателство по настоящото приложение, трябва да бъде заверено за вярност с оригинала от нотариус или от друго подобно лице, посочено от националния администратор. Копието от документ, издаден извън държавата-членка, изискваща копието, трябва да бъде легализирано. Датата на заверка или легализиране не трябва да предхожда с повече от три месеца датата на подаване на документите.

7. Администраторът на партидата може да поиска представените документи да бъдат придружени от легализиран превод на езика, посочен от националния администратор.

8. Администраторът на партидата може да замени изискването за подаване на документи върху хартиен носител с използването на електронни системи, за да провери доказателствата, изисквани съгласно настоящото приложение.

▼B









ПРИЛОЖЕНИЕ Х

Формати за предоставяне на годишни данни за емисии

1. Данните за емисии за оператори съдържат информацията, посочена в таблица X-I.



Таблица X-I: Данни за емисии за оператори А Б В 1 Идентификатор на инсталацията: 2 Година на докладване Емисии на парникови газове в тонове в тонове CO2 екв. 3 Емисии на CO2 4 Емисии на N2O 5 Емисии на PFC 6 Общо количество на емисиите — Σ (C2 + C3 + C4)

2. Данните за емисии за оператори на летателни апарати съдържат данните, посочени по силата на приложение ХIV, раздел 8, параграфи 8 и 9 от Решение 2007/589/ЕО.

3. Електронният формат за предоставяне на данни за емисии е описан в спецификациите за обмен на данни и техническите спецификации, предвидени в член 71.









ПРИЛОЖЕНИЕ XI







Национална таблица с план на разпределение на квотите за периода 2008—2012 г. Ред № Наименование Брой квоти по глава III Въвеждане („r“ означава „ред“) Код на страна на държавата-членка Ръчно въвеждане 1 Общ брой квоти, издавани на инсталации Σ (от r5 до r9, от r12 до r16) 2 Общ брой квоти в резерв Ръчно въвеждане 3 Идентификатор на партида за инсталация А Ръчно въвеждане 4 Количество за разпределяне на инсталация А: 5 през 2008 г. Ръчно въвеждане 6 през 2009 г. Ръчно въвеждане 7 през 2010 г. Ръчно въвеждане 8 през 2011 г. Ръчно въвеждане 9 през 2012 г. Ръчно въвеждане 10 Идентификатор на партида за инсталация Б Ръчно въвеждане 11 Количество за разпределяне на инсталация Б: 12 през 2008 г. Ръчно въвеждане 13 през 2009 г. Ръчно въвеждане 14 през 2010 г. Ръчно въвеждане 15 през 2011 г. Ръчно въвеждане 16 през 2012 г. Ръчно въвеждане









ПРИЛОЖЕНИЕ XII







Таблица за разпределение на квоти за авиационни емисии в ЕС за периода 2008—2012 г. Ред № Наименование Брой квоти по глава II Въвеждане („r“ означава „ред“) 1 Количество квоти по глава II за Европейския съюз през 2012 г.: Ръчно въвеждане 2 Количество, което подлежи на разпределение през 2012 г. (r1 × 0,15) = Σ (r3, r4, r5) 3 от държава-членка 1: Ръчно въвеждане 4 от държава-членка 2: Ръчно въвеждане 5 от държава-членка n: Ръчно въвеждане 6 Количество, вече разпределено за 2012 г. (r1 – r2) = Σ (r7, r8, r9) 7 на оператор на летателни апарати 1: Ръчно въвеждане 8 на оператор на летателни апарати 2: Ръчно въвеждане 9 на титуляря на партида n: Ръчно въвеждане









ПРИЛОЖЕНИЕ XIII

Изисквания за отчетност на централния администратор

Информация с обществен достъп

1. ДОЕС следва да предоставя на своя публичен уебсайт следната информация за всяка партида: а) цялата информация, посочена като подлежаща на „излагане в публичната интернет страница на регистъра на ЕС“ в таблици III-I, VII-I, VII-II, VIII-I, IX-I. Тази информация се актуализира на всеки 24 часа; б) квотите, разпределени на отделни титуляри на партиди съгласно членове 40 и 41. Тази информация се актуализира на всеки 24 часа; в) статутът на партидата в съответствие с член 9, параграф 1. Тази информация се актуализира на всеки 24 часа; г) броят на квотите и ЕРЕ и СЕР, предадени в съответствие с член 46, и идентификатор на единици на предадените ЕРЕ и СЕР. Броят на квотите и ЕРЕ и СЕР, предадени в периода от 1 януари до 15 май, се обявява само след 15 май. В периода от 15 май до 31 декември тази информация се актуализира на всеки 24 часа; д) числото на верифицираните емисии, заедно с корекциите за инсталацията, свързана с партидата за квоти на оператор за година X се излага след 1 април от година (X + 1); е) символ и декларация, указващи дали инсталацията или операторът на летателни апарати, свързани с квоти на оператор, са върнали брой единици по Протокола от Киото или квоти до 30 април, който е поне равен на всички нейни/негови емисии през последните години. Символите и декларациите, които се излагат, са посочени в таблица XIII-I. Символът се актуализира на 1 май и, освен за добавянето на * в случаите, описани на ред 5 от таблица XIII-I, не се променя до следващия 1 май.



Таблица XIII-I: Декларации за съответствие Ред № Показател за съответствие съгласно член 31 Вписани ли са верифицираните емисии за последната пълна година? Символ Декларация подлежащи на показване в публичния уебсайт на ДОЕС 1 0 или всяко положително число Да А „Броят квоти и ЕРЕ/СЕР, предадени преди 30 април, е по-голям или равен на верифицираните емисии“ 2 Всяко отрицателно число Да Б „Броят квоти и ЕРЕ/СЕР, предадени преди 30 април, е по-малък от верифицираните емисии“ 3 Всяко число Не В „До 30 април не са вписани верифицирани емисии за предшестващата година.“ 4 Всяко число Не (тъй като процесът на предаване на квоти и/или процесът на актуализиране на верифицирани емисии са прекъснати за регистъра на държавата-членка) X „Вписването на верифицираните емисии и/или предаването е било невъзможно до 30 април, тъй като процесът за предаване на квоти и/или процесът за актуализиране на верифицираните емисии е бил прекъснат за регистъра на съответната държава-членка.“ 5 Всяко число Да или не (но впоследствие са актуализирани от компетентния орган) * [добавен към първоначалния символ] „Верифицираните емисии са били разчетени или коригирани от компетентния орган.“

2. ДОЕС следва да предоставя в своя публичен уебсайт следната обща информация и да я актуализира на всеки 24 часа: а) таблицата на националния план за разпределение на всяка държава-членка, включително обозначения на всякакви корекции, направени в таблицата в съответствие с член 37; б) таблицата за разпределение на квоти за авиационни емисии в ЕС, включително обозначения за корекции, направени в таблицата в съответствие с член 38; в) всяка таблица на резервите, съставена в съответствие с Решение 2006/780/ЕО на Комисията ( 16 ); г) общият брой квоти, ЕРЕ и СЕР, съдържащи се предишния ден в регистъра на ЕС във всички партиди на потребители; д) списък на идентификаторите на единици на всички квоти, СЕР и ЕРЕ, които са били предадени, като маркира тези единици, които са били преместени от партидата, в която са били предадени, и сега се съдържат в партиди за квоти на лица или партиди за квоти на оператори. При СЕР и ЕРЕ трябва да бъдат изложени и името на проекта, страната на произход и идентификаторът на проекта; е) списък на вида единици по ПК, различни от СЕР и ЕРЕ, които могат да се съдържат в партиди на потребители, администрирани от отделен национален администратор в съответствие с приложение I, точка 1; ж) общият брой на ЕРЕ и СЕР, които операторите имат разрешение да предават по всяко време съгласно член 11а, параграф 1 от Директива 2003/87/ЕО; з) таксите, начислени от национални администратори в съответствие с член 76.

3. На 30 април всяка година ДОЕС следва да предоставя на своя публичен уебсайт следната обща информация: а) процентният дял квоти, предадени във всяка държава-членка през предшестващата календарна година, които са били предадени от партидата, в която са били разпределени; б) сумата на верифицираните емисии от държава-членка, вписани за предшестващата календарна година, като процент от сумата на верифицираните емисии за годината преди посочената година; в) процентният дял на партидите, администрирани от отделна държава-членка, в броя и количеството на всички операции за прехвърляне на квоти и единици по ПК през предшестващата календарна година; г) процентният дял на партидите, администрирани от отделна държава-членка, в броя и количеството на всички операции за прехвърляне на квоти и единици по ПК през предшестващата календарна година между партиди, администрирани от различни държави-членки.

4. На 1 януари от петата година след годината на регистриране на съответната информация ДОЕС следва да предоставя в своя публичен уебсайт следната информация за всяка финализирана операция, регистрирана от ДОЕС: а) име на титуляр на партида и идентификатор на титуляря на прехвърлящата партида; б) име на титуляр на партида и идентификатор на титуляря на придобиващата партида; ▼M1 в) количеството квоти или единици по Протокола от Киото, включени в трансакцията, без посочване на уникалния идентификационен код на квотите и на уникалната числена стойност на серийния номер на единиците по Протокола от Киото; ▼B г) идентификационен код за операция; д) дата и час на финализиране на операцията (централноевропейско време); е) вид